વડોદરાઃ 31 ઓક્ટોબરે વડાપ્રધાન નરેન્દ્ર મોદીના હસ્તે સ્ટેચ્યુ ઓફ યુનિટીનું લોકાર્પણ કરવામાં આવશે તેવી જાહેરાત આજે સાંજે મુખ્યમંત્રી વિજય રૂપાણીએ કરી છે. મુખ્યમંત્રી વિજય રૂપાણી અને નાયબ મુખ્યમંત્રી નીતિન પટેલ આજે સરદાર સરોવર બંધના નિર્માણ સ્થળ સાધુ બેટ ખાતે આકાર પામી રહેલી સરદાર વલ્લભભાઈ પટેલ સરદાર સાહેબની વિશ્વની સૌથી વિરાટતમ અને ઊંચી પ્રતિમાની કામગીરીનું બારીકાઈથી નિરીક્ષણ કર્યું હતું. તેમણે આ પ્રતિમાના લોકાર્પણ કરવાની સંપૂર્ણ તૈયારીઓએ અંગે બેઠક પણ યોજી હતી.